ଭୁବନେଶ୍ୱର, ଏପ୍ରିଲ ୨୨(ଲୋକାଲ ୱାୟାର): କରୋନାକୁ ନେଇ ସାରା ବିଶ୍ୱ ଚିନ୍ତାରେ ଥିବା ବେଳେ ଏହାର ମୁକାବିଲା ପାଇଁ ବିଭିନ୍ନ ବର୍ଗରେ ବାହାରିଥିବା ଯୋଦ୍ଧାମାନେ ବାସ୍ତବିକ ପ୍ରଶଂସାର ଯୋଗ୍ୟ ।
କେବଳ ଜଣେ ମହିଳା ଭାବେ ଯେ ଯେ କରୋନା ପାଇଁ ଅଣ୍ଟା ଭିଡ଼ିଛନ୍ତି ତା'ନୁହେଁ ବରଂ ଆଠମାସର ଅନ୍ତସତ୍ତ୍ୱା ଥାଇବି ସେ ନିଜ ପିଲାପାଇଁ ଚିନ୍ତା କରି ନାହାଁନ୍ତି । ମମତାଙ୍କ ଏଭଳି କାର୍ଯ୍ୟକୁ ଟ୍ୱିଟ୍ କରି ପ୍ରଶଂସା କରିଛନ୍ତି ଡିଜିପି ଅଭୟ ।
ମାତ୍ର ମମତା ଏଥିରେ ବ୍ୟତିକ୍ରମ ଦେଖାଇ ଛୁଟି ବଦଳରେ କରୋନା ମୁକାବିଲା ପାଇଁ ଅଣ୍ଟା ଭିଡ଼ିଥିବା ମଙ୍ଗଳବାର ଡିଜିପି ମୟୁରଭଞ୍ଜ ଜିଲ୍ଲା ଗସ୍ତ କାଳରେ ଜାଣିବାକୁ ପାଇଥିଲେ ।
ଏ ବାବଦରେ ଡିଜିପି ଅଭୟ ନିଜ ଟ୍ୱିଟରେ କହିଛନ୍ତି ଗତକାଲି ମୋର ମୟୂରଭଞ୍ଜ ଗସ୍ତକାଳରେ ମୁଁ ସବ୍ ଇନ୍ସପେକ୍ଟର ମମତା ବିଶ୍ୱାଳଙ୍କୁ ଭେଟିଥିଲି ।
ମମତା ଯଦିଓ କରୋନା ଯୁଦ୍ଧରେ ଆଗଧାଡ଼ିରେ ଛିଡ଼ା ହୋଇନାହାନ୍ତି, କିନ୍ତୁ ଆଗ ଧାଡ଼ିରେ ଥାଇ ନିଜର ସେବା ଯୋଗାଉଥିବା ପୁଲିସ ଅଧିକାରୀମାନଙ୍କୁ ଥାନାରେ ରହି ସାହାଯ୍ୟ କରୁଛନ୍ତି ।
ଏ ବାବଦରେ ମମତା କହିଛନ୍ତି ସାରା ବିଶ୍ୱ କରୋନାରେ ଆତଙ୍କିତ ଥିବା ବେଳେ ଏଭଳି ପରିସ୍ଥିତିରେ ମୋ ସହକର୍ମୀଙ୍କୁ ଯତକିଞ୍ଚିତ ସାହାଯ୍ୟ କରିବା ନିଷ୍ପତ୍ତି ସମ୍ପୂର୍ଣ୍ଣ ଭାବେ ମୋ ନିଜର । ଏଥିପାଇଁ ମୋତେ କେହି ବାଧ୍ୟ କରି ନାହାନ୍ତି ।
ତେବେ ଲକ୍ ଡାଉନ୍ ପରେ ମେ' ୩ରୁ ମୁଁ ଛୁଟି ନେବାକୁ ଚିନ୍ତା କରୁଛି । ମୋ ସହକର୍ମୀମାନେ ମୁଁ ଅନ୍ତସତ୍ତ୍ୱା ଥିବାରୁ ମୋତେ କୌଣସି ବାହାର ଦାୟିତ୍ୱ ଦେଇନାହାନ୍ତି ।
ତେଣୁ ମୁଁ କେବଳ ଥାନାରେ ରହି ଏଫଆଇଆର୍ ରଖୁଛି । ମମତା ଆହୁରି ମଧ୍ୟ କହିଛନ୍ତି ସ୍ୱାମୀ ବେଦପ୍ରକାଶ ନନ୍ଦ ବିଶୋଇ ଥାନାରେ ସବ୍ ଇନ୍ସପେକ୍ଟର ଭାବେ କାମ କରୁଛନ୍ତି ।
ବିଶୋଇ ଏଠାରୁ ୮୫ କିଲୋମିଟର ଦୂର ଥିବା ବେଳେ ଓ ଲକ୍ ଡାଉନ୍ ପାଇଁ ଯିବା ଆସିବାରେ କଟକଣା ଥିବାରୁ ସେ ମଧ୍ୟ ମୋ ପାଖକୁ ଆସିପାରୁନାହାନ୍ତି ।
ମୋ ପରିବାର ଓ ଶାଶୂଘର(ଯାଜପୁର) ଲୋକେ ମଧ୍ୟ ଲକ୍ ଡାଉନ୍ ଯୋଗୁଁ ମୋ ପାଖକୁ ଆସି ପାରୁନାହାନ୍ତି । ତେଣୁ ମୁଁ ଘରେ ନିଜର ଓ ମୋ ପିଲାର ଯତ୍ନ ନେଉଛି ।
ସେହିପରି ମୟୁରଭଞ୍ଜ ଜିଲ୍ଲା ପୁଲିସର କନଷ୍ଟେବଳ ବିକାଶ ବାରିକ ଓ ଆଶିଷ କୁମାର ଦେ କରୋନା ଡୁ୍ୟଟି ପାଇଁ ବିବାହକୁ ଘୁଞ୍ଚାଇ ଦେଇଥିବାରୁ ଟ୍ୱିଟ୍ କରି ସେମାନଙ୍କୁ ପ୍ରଶଂସା କରିଛନ୍ତି ।
ଉଲ୍ଲେଖଯୋଗ୍ୟ, ଏହାପୂର୍ବରୁ ସୁନ୍ଦରଗଡ଼ ଜିଲ୍ଲାର ଦୁଇ ମହିଳା ପୁଲିସ ନିଜ ବିବାହ ବାତିଲ କରି କରୋନା ମୁକାବିଲାରେ ସାମିଲ ହୋଇଥିବାରୁ ଡିଜିପି ଅଭୟ ସେମାନଙ୍କୁ ମଧ୍ୟ ପ୍ରଶଂସା କରିଥିଲେ ।
